Pitch (film og TV)

En pitch er i film- og tv-industrien en verbal og/eller visuell presentasjon av et nytt prosjekt. Konseptutviklere og manusforfattere pitcher først og fremst ideer for produksjonsselskaper og produsenter, mens produksjonsselskaper og produsenter pitcher ideer for tv-kanaler, fond og andre potensielle finansiører.

Det er enten utviklings- eller produksjonsstøtte som søkes i slike møter.

Filmens premiss

En pitch forklarer på en meget kort og effektiv måte hva som er filmens premiss, altså filmens plott og hva filmen handler om. Ikke bare er det fint å bruke til å selge filmens idé til produsenter, men det er også et verktøy til bruk for manusforfattere slik at man ikke «skriver seg bort».

Pitch
Pitch